stanford-oval/wikipedia huggingface dataset:
חיל ההנדסה הקרבית במבצע צוק איתן
הערות שוליים

↑  מטרה אחר מטרה: האירועים המרכזיים של "צוק איתן", באתר דובר צה"ל
↑  צוק איתן - ההרוגים, באתר ynet
↑  צחי דבוש, הלך לעולמו רב-סרן חגי בן ארי שנפצע אנושות ב"צוק איתן", באתר ynet, 4 בינואר 2017.
1 2  חדשות 2, ‏מסכמים 50 ימי לחימה במספרים, באתר ‏מאקו‏, 26 באוגוסט 2014.
↑  גילי כהן, גרסת צה"ל: בצוק איתן נהרגו 761 אזרחים פלסטינים - מחצית מהמספר שקבע האו"ם, באתר הארץ, 15 ביוני 2015.
↑   אודי סגל, ‏נתניהו על הפסקת האש: "רגיעה ממושכת? עוד מוקדם לומר", באתר ‏מאקו‏, 27 באוגוסט 2014.
↑  רועי קייס ואליאור לוי, תיעוד מעזה: הוצאות להורג בכיכר העיר, באתר ynet, 22 באוגוסט 2014
אליאור לוי ורועי קייס, עוד הוצאות להורג ברצועה, המון בא לצפות, באתר ynet, 23 באוגוסט 2014.
↑   עמירה הס, מספר העקורים בעזה עומד על 485 אלף, באתר הארץ, 30 ביולי 2014
Humanitarian Emergency in Gaza, July 2014, סרטון של משרד האו"ם לתיאום עניינים הומניטריים (OCHA),‏ 28 ביולי 2014
↑  יניר יגנה‏, סיכול פיגוע הראווה מהים: כך חוסלו צוללני חמאס, באתר וואלה, 9 באוגוסט 2014
↑  גילי קופר ונטע לוי, אחריהם: אלו הם החיילים הכי טובים בצה"ל, באתר צה"ל (דרך ארכיון האינטרנט), 29 במרץ 2015.
↑  כלומר: כמעט כל המבנים בשכונה שימשו לטרור.
↑  ב. ניסני, ‏פרטים על הקרב בשג'עייה נחשפים: "דרסנו מחבלים עם טנקים", באתר כיכר השבת, 27 ביולי 2014.
↑  לוחם הנדסה ו-4 חיילים נוספים נהרגו באזור הרצועה, באתר nrg‏, 28 ביולי 2014.
↑  לילך שובל, תחת הפגזה: תחנת הכוח בעזה הושבתה, ישראל היום, 29 ביולי 2014.
ציטוט: "סמ"ר משה נהרג כאשר כעשרה מחבלים ירו טיל אר.פי.ג'י לעבר דחפור D9 צה"לי. הכלי הצה"לי נפגע ובעקבות זאת נהרג חייל מחיל ההנדסה. החוליה שירתה את טיל הנ"ט נכנסה לבית סמוך, ואחד הדחפורים הפיל את הבית על המחבלים והרג שמונה מהם. שניים נוספים נתפסו על ידי חטיבת גבעתי."
↑  צל"שי צוק איתן - סמ"ר תמיר אסולין וסמל אדיר עובדיה.
↑  שירה מאירי, "עד שהמוות לא קרוב אליך – אתה לא יודע כמה זה קשה", באתר הגבורה, במחנה באתר "הגבורה", 21 במאי 2015.
↑  בצל החלון ההומניטרי: יירוטים בנתיבות, אשדוד ואשקלון; תקיפות באזור חאן יונס, נענע10, 30 ביולי 2014.
ציטוט: "עוד נמסר שכוח של גדוד הנדסה בתוך צוות קרב חטיבתי של גבעתי ספג פגיעה של טיל נ"ט בדחפור D9. שני חיילים נפצעו קל מרסיסים."
↑  דיווח: 15 הרוגים בשוק בסג'עייה, באתר ‏מאקו‏, 30 ביולי 2014
↑  הדחפור על באש: קפצו דרך הלהבות, באתר ynet, 6 באוגוסט 2014.
↑   חיל ההנדסה במבצע "צוק איתן", בערוץ היוטיוב של עמותת חיל ההנדסה הקרבית.
↑  יואב זיתון, כבוד לגיבורים: פורסמו שמות מעוטרי צה"ל מצוק איתן, באתר ynet, 19 בינואר 2015.
↑  צל"שי צוק איתן - גדוד ציוד מכני הנדסי פיקוד מרכז.
1 2   עדות של חיים תמם מקבל אות הערכה מטעם הרמטכ"ל במבצע צוק איתן, עמותת חיל ההנדסה ביוטיוב.
↑  תעודת הערכה: חשף שלוש מנהרות ב'צוק איתן', mynet,‏ 8 בפברואר 2015.
1 2  רשימת הצל"שים, קובץ PDF באתר ynet.
↑  רס"ן שי טובול, יוזמה ותושייה תחת אש, באתר ישראל היום, 26 ביולי 2016.
↑  גילי קופר ונטע לוי, אחריהם: אלו הם החיילים הכי טובים בצה"ל, באתר צה"ל (דרך ארכיון האינטרנט), 29 במרץ 2015 - סרן סלמאן חיחי. (הקישור אינו פעיל, 9 בפברואר 2017).
↑   חנוך דאום מראיין את סרן סלמאן חיחי, שזכה לאות הצטיינות על סיכול הפיגוע, באתר SoundCloud של רדיו תל אביב.
טוני לאנדר

| --- | --- |
אין תמונה חופשית
 לידה:  19 ביוני 1931 גנטופטה, דנמרק 
 פטירה:  19 במאי 1985 (בגיל 53) סולט לייק סיטי, ארצות הברית 
 שם לידה:  Toni Pihl Petersen 
 מדינה:  ממלכת דנמרק 
 מקום קבורה:  בית הקברות ביספביירג 
 בן או בת זוג:  האראלד לאנדר (5 באפריל 1950–1964) 
 פרסים והוקרה:  אבירות במסדר דנבורג (1957) 
 
טוני לאנדר (בדנית: Toni Lander, ‏1931–1985) הייתה בלרינה דנית, שהתמחתה בבלטים של אוגוסט בורנונביל. לאחר שעלתה לדרגת רקדנית סולו בבלט המלכותי הדני בשנת 1950, הופיעה כרקדנית אורחת בבלט רוס המקורי ב-1951. לאחר מכן הוזמנה לעבוד עם בלט האופרה של פריז עד 1954. לאנדר הופיעה גם עם לונדון פסטיבל בלט בשנות ה-50' המאוחרות ועם תיאטרון הבלט האמריקאי בשנות ה-60'. לאחר שעשתה שנים אחדות שוב בדנמרק בראשית שנות ה-70', הצטרפה ב-1976 ל"בלט וסט" בסולט לייק סיטי שביוטה, ארצות הברית. לאחר מחלה קצרה, מתה שם מסרטן במאי 1985.
ביוגרפיה > ילדות ונעורים

טוני לאנדר נולדה בשם טוני פִּיהל פֶּטֶרְסֶן ב-19 ביוני 1931, בת לקנוד אגה קרל פיהל פטרסן ואגנס מרגרתה אנדרסן. בגיל שש התחילה להתאמן בהדרכת לֵייְפ אֶרְנְבֶּרְג (1977-1905), שעמד מיד על כשרונה. בשנת 1939, כילדה בת שמונה, התקבלה לבית הספר לבלט של הבלט המלכותי הדני, שם התקדמה במהירות. הודות לקומתה הגבוהה, יכלה להצטרף ללהקת הבלט עוד כתלמידה. קטעי הבלט של בורנונביל היו הבסיס לבית הספר לבלט אבל כשהחלה לרקוד בלהקה, גילה האראלד לאנדר עניין בהכשרתה וקירב אותה אל הבלט הרוסי.
ביוגרפיה > קריירה

כשמלאו לה 15, הופיעה לאנדר לראשונה כסופי בבלט Livjægerne paa Amager של וילהלם כריסטיאן הולם. כעבור שנה קצרה שבחים רבים כשרקדה את תפקידה הקשה של מרגוט לאנדר בבלט "אטיודים". ב-1951 שכתב לאנדר את התפקיד בשבילה. עשר שנים אחר כך היה זה לתפקיד החשוב ביותר שלה לשארית הקריירה שלה.
בשנת 1950 הייתה לאנדר לרקדנית סולו. ב-15 באפריל של אותה שנה נישאה להאראלד לאנדר, אך יחסיה עמו המיטו עליה בעיות קשות. ב-1951 פוטר האראלד לאנדר מן הבלט המלכותי הדני בגלל שימוש לרעה בסמכותו. היא הלכה עמו לפריז, שם התמנה למנהל אמנותי של בלט האופרה של פריז, אבל כדי למנוע האשמות באפליה לטובה, המשיכה טוני לאנדר להתאמן בבלט הרוסי בהדרכת ליובוב יגורובנה ואולגה פראובראז'נסקה. במשך חודשים אחדים רקדה עם הבלט רוס אבל בשנת 1954 עברה ללונדון, שם תפקדה כממלאת מקום בלונדון פסטיבל בלט ורקדה את אודט באגם הברבורים בהודעה של הרגע האחרון. הופעתה הייתה מוצלחת כל כך, שהלהקה שכרה אותה לחמש השנים הבאות.
היא יצאה לסיורי הופעות ברחבי העולם עם הפסטיבל בלט, רקדה הן בלטים רוסיים והן תפקידים של בורנונביל. ב-1957 הופיעה באולם הקונצרטים טיבולי בקופנהגן, שם רקדה ב"אטיודים" וב"אגם הברבורים". כאות הוקרה קיבלה את אות "מסדר דאנבורג". היא חזרה לפאלקונר סנטר בקופנהגן ב-1959, ושם העתירו הן עליה והן על בעלה שבחים רבים, שסללו את דרכם לביצוע "אטיודים" בתיאטרון המלכותי הדני.
ב-1960, יצאה לאנדר לניו יורק לעבוד עם תיאטרון הבלט האמריקאי. היא הופיעה ברפרטואר נרחב יותר, שכלל את "מיס ג'ולי" ו"אייל הירח" מאת הכוריאוגרפית השוודית בירגיט קולברג, ואת "גן הלילך" של אנטוני טיודור. כאשר פלמינג פלינדט היה למנהל האמנותי של הבלט המלכותי הדני בשנת 1966, הוא הזמין את טוני לאנדר להופיע כרקדנית אורחת ב-1967. היא נתנה ביטוי לניסיונה העשיר בביצוע הפה דה דה מתוך הבלט "דון קיחוטה", אליזה ב"קונסרבטוריאט" של בורנונביל והתפקיד הראשי ב"מיס ג'ולי", כולם בערב אחד.
בשנת 1964 התגרשה מהאראלד לאנדר, ובינואר 1966 נישאה לרקדן האמריקאי ברוס מרקס, שלו ילדה שלושה ילדים. הופעתה האחרונה עם הבלט האמריקאי הייתה בהצגת הבכורה של "הפאוואן של המור" מאת חוסה לימון. ב-1971 חזרה לדנמרק אחרי קריירה בינלאומית שנמשכה 20 שנה, הישג יוצא דופן לבלרינה דנית. במקביל להופעותיה ב"פאוואן של המור" (1976-1971), לימדה בבית הספר לבלט בעוד שמרקס הופיע כרקדן סולו. כשמרקס הוזמן לעבוד כמנהל אמנותי של "בלט וסט" בסולט לייק סיטי, הצטרפה לאנדר שוב אל בעלה והתמנתה שם לממונה על אימוני הבלט. בתקופת עבודתה עם "בלט וסט", הופיעה ב"אטיודים" באופרה של פריז, באופרה של בודפשט ובבלט הלאומי של אמסטרדם. היא עבדה בשיתוף פעולה עם פלמינג רייברג על הצגת גרסה חדשה של "עבדאללה" מאת בורנונביל, שהצגת הבכורה שלו התקיימה בפברואר 1985. ב-1983 התגרשה ממרקס והייתה מוכנה להיענות להזמנה להיות למנהלת האמנותית הראשונה של הבלט המלכותי הדני, אך נאלצה לוותר, בגלל מחלת סרטן שהתפתחה במהירות והביאה למותה בסולט לייק סיטי ב-19 במאי 1985, בגיל 53 בלבד.
הערות שוליים

↑  "טוני לאנדר", (1985-1931), מאת אלטה סקאווניוס, הוצאת קווינפו, בדנית
↑  "טוני לאנדר", אוקספורד רפרנס
↑  "בלרינה טוני לאנדר, 53, מתה" AP ניוז20 במאי 1985
1 2  קווינפו
| --- | --- |
בקרת זהויות :  NLI: 987007399201005171  BIBSYS: 3080527  BnF: cb14196194n (data)  GND: 1061728978  ISNI: 0000 0003 8408 7934  LCCN: n97872949  NKC: xx0248119  NLK: KAC2020Q8605  VIAF: 273383975   WorldCat (עם VIAF): 273383975
טושיהירו טקדה

טושיהירו טקדה (ביפנית: 高田 稔浩; נולד ב-9 בספטמבר 1965) הוא ספורטאי נכה יפני שזכה בעבור המשלחת היפנית בשבע מדליות פאראלימפיות, מהן שלוש מדליות זהב, במשחקים הפאראלימפיים.
קריירה

טקדה החל להתאמן במרוצים בכיסאות גלגלים כשהיה בן 30 והשתתף לראשונה במשחקים הפאראלימפיים כשהיה בן 39, בתחרויות המשחקים הפאראלימפיים אתונה (2004). הוא זכה במדליית זהב במרוץ ל-400 מטר כשקבע שיא פאראלימפי (קטגוריה T52) של 1:00.92 דקות, במדליית זהב עם שיא פאראלימפי נוסף של 13:10.86 דקות במרוץ ל-5,000 מטרים, ובמדליית זהב שלישית בתחרות המרתון עם תוצאה של 2:00:02 שעות.
באתונה התחרה טקדה גם במרוץ ל-1,500 מטרים בו זכה במדליית הארד כשסיים את המסלול בזמן של 3:49.76 דקות. (ניצח תומאס גיירשפיכלר שאותו טקדה הקדים בתחרויות אחרות).
טקדה היה לחלק מהמשלחת היפנית גם למשחקים הפאראלימפיים בייג'ינג (2008). הוא זכה בשתי מדליות כסף, האחת במרוץ ל-800 מטרים עם תוצאה של 1:53.67 דקות והשנייה במירוץ ל-400 מטרים עם תוצאה של 1:00.32 דקות, שני רק לבן ארצו טומויה איטו שקבע שיא פאראלימפי של 57.25 שניות. הוא זכה בתחרויות גם במדליית ארד אחת, כשסיים את מרוץ המרתון בתוצאה של 1:40.20 שעות, אחרי היפני הירוקזו אויונבארו שזכה במדליית הכסף עם 1:40.10 שעות ותומאס גיירספיצ'לר האוסטרלי שקבע שיא עולם של 1:40.07 שעות.
הערות שוליים

↑  ATHENS 2004 Paralympic Games Men's 400 m T52 באתר הוועד הפאראלימפי הבינלאומי
↑  ATHENS 2004 Paralympic Games Men's 5,000 m T52
↑  ATHENS 2004 Paralympic Games Men's Marathon T52
↑  ATHENS 2004 Paralympic Games Men's 1,500 m T52
↑  Beijing 2008 Paralympic Games Men's 800 m T52
↑  Beijing 2008 Paralympic Games Men's 400 m T52
↑  Beijing 2008 Paralympic Games Men's Marathon T52
טושיו סוזוקי

| --- | --- |

 לידה:  19 באוגוסט 1948 (בן 76) נגויה, יפן 
 מדינה:  יפן 
 השכלה:  אוניברסיטת קיו 
 מעסיק:  אוניברסיטת טוקיו 
 
טושיו סוזוקי (ביפנית: 鈴木 敏夫; נולד ב־19 באוגוסט 1948) הוא מפיק סרטי אנימה יפני. סוזוקי ידוע כאחד המפיקים המצליחים ביותר של יפן וכנשיא לשעבר של סטודיו ג'יבלי.
ביוגרפיה

סוזוקי החל את דרכו בחברת ההפקות טוקומה שוטן, אליה הצטרף זמן קצר אחרי שסיים את לימודיו.
הוא עבד במגזין "Asahi Geino" ובשנת 1978 החל לעבוד כעורך בחברת "Animage", שם פגש את הבמאי הייאו מיאזאקי. סוזוקי שכנע את מיאזאקי לעבד את סיפורה של נאוסיקה לסרט, ולאחר מכן היו לשניים מהמייסדים של סטודיו ג'יבלי, תחילה כחבר במספר ועדות בהן בוועדה ליצירת הסרטים "השכן הקסום שלי טוטורו" ו"קבר הגחליליות", ובשנת 1991 הצטרף באופן רשמי כמפיק באולפן. הוא הוביל את האולפן החל משנת 2005, ועזב את תפקידו בשנת 2008 (אך עדיין מכהן כמנכ"ל החברה). בשנת 2021 קיבל את פרס וינזור מקיי בטקס פרסי אנני ה-49.
סוזוקי בעל תואר בספרות מאוניברסיטת קיו.
טרקטור די ג'יי

| --- | --- |

 מפתח:  Native Instruments
 מחזור חיים:  2000–הווה (כ־24 שנים)
 גרסה אחרונה:  3.4.1 (28 בינואר 2021)
 מערכת הפעלה:  חלונות, MacOS
 סוג רישיון:  קנייני
 קטגוריה:  מוזיקה
 https://www.native-instruments.com/en/catalog/traktor
 
טרקטור (אנגלית: Traktor) היא תוכנת מחשב המאפשרת לתקליטנים ולאמנים לערוך, לערבל מוזיקה ולשלב בין שירים (DJ mix).
התוכנה פותחה על ידי חברת נייטיב אינסטרומנס (Native Instruments) ושוחררה לראשונה בשנת 2000.
טרקטור מותאמת למערכות ההפעלה Windows ו-MacOS ונחשבת לתוכנה ברישיון קנייני.
היסטוריה

תוכנת טרקטור פותחה על ידי חברת Native Instruments בשנת 2000, במטרה לצמצם את התלות של התקליטנים באולפנים ולהוריד את הצורך ברכישת ציוד פיזי.
בשנת 2002, שחררה החברה את גרסת Traktor DJ Studio 2, שכללה פקודות מאקרו, לולאות, ותמיכה ב-MIDI.
בשנת 2003, שחררה החברה את גרסה Traktor DJ Studio 2.5, שכללה תמיכה בקידוד קובצי אודיו מסוג MP3 וב-Open Sound Control.
בשנת 2005, שחררה החברה את גרסת Traktor DJ Studio 2.6, שכללה יכולות MIDI מורחבות והוסיפה פורמטים שונים של קובצי אודיו.
בשנת 2006, שחררה החברה את גרסת Traktor DJ Studio 3, שכללה שילוב מוצרים מהחנות המקוונת ביטפורט (Beatport) ותמיכה ב-4 ערוצים.
בשנת 2008, שחררה החברה את גרסהת Traktor Pro, שכללה ממשק משתמש חדש ואפקטים מעודכנים.
בשנת 2011, שחררה החברה את גרסת Traktor Pro 2, שכללה במספר רחב של לולאות ואפשרה תמיכה רב ערוצית.
בשנת 2018, שחררה החברה את גרסת Traktor Pro 3.
במאי 2021, מהדורת בטא של Traktor Pro 3.5 הוסיפה אינטגרציה עם Beatport Link. תכונה חדשה זו אפשרה לראשונה ל-DJ לבצע בחירת רצועות מ-Beatport.
בשנת 2022 שחררה החברה שירות מנוי בשם Traktor Pro Plus, אשר מתפקד כהרחבה לתוכנה הקיימת. דרך תשלום חודשי מקבלים המנויים תוספות ופיצ'רים חדשים אשר לא נמצאים בשחרור הגרסאות העיקריות.
מאפיינים

למערכת הטרקטור מספר מאפיינים בולטים:
באמצעות השיטה הבינארית התוכנה ממירה את קובצי המוזיקה הדיגיטליים לתדרים קוליים וכך ניתן לשמוע אותם במערכות קול אנלוגיות.
ביצוע פעולות קוליות דיגיטליות באמצעות דגימות צלילים וחיבור למקלדות שליטה.
לולאות, זיהוי פעימות אוטומטי ושליטה בקצב.
ערבול בין 4 ערוצים, שליטה על רמות ותדרים.
פונקציונליות שעון MIDI לסנכרן חומרה חיצונית.
סנכרון עם iTunes.
סנכרון בין מספר מכשירים באמצעות אבלטון לינק (Ableton Link).
חומרה (קונטרולרים)

ניתן לשלוט בתוכנת טרקטור באמצעות בקרי מידי. החברה מציעה מספר בקרים ומיקסרים שתוכננו במיוחד עבור שליטה בתוכנת Traktor:
Traktor Kontrol S2 - בקר הטרקטור ה-All-in-One ברמת הכניסה. בקר עם שני דקים, 2 ערוצים.
Traktor Kontrol S4 - בקר ארבע דקים שעבר 3 וריאציות. MK1 כלל נקודות סימן, גלגלי ג'וג מפלסטיק וכרטיס קול כלול. MK2 שודרג לגלגל ג'וג מאלומיניום, והוסיף כפתורי RGB וכפתור החלפת מצב. הגרסה השלישית הוסיפה צג HD קטן למידע נוסף, וגלגלי ג'וג ממונעים עם תכונות משוב הפטיות.
Traktor Kontrol S5 - בעל רצועות מגע ותצוגות LCD דומות ל-Traktor Kontrol S8, אך עם פחות פונקציונליות.
Traktor Kontrol S8 - בקר ה-Traktor המשוכלל יותר, עם צגי LCD, שליטה בארבע דקים וכרטיס קול מובנה על הלוח.
Traktor Kontrol F1 - בקר דק יחיד עם 16 פדים RGB לגישה לכל הלולאות והדגימות הזמינות בעמוד אחד של חבילת ההרחבה של Traktor.
Traktor Kontrol X1 - בקר פשוט מבוסס נקודות CUE.
Traktor Kontrol Z1 - מיקסר דו-ערוצי התואם הן ל-Traktor Pro והן לאפליקציית ה-Traktor DJ iOS.
Traktor Kontrol Z2 - מיקסר  2 ערוצים לתוכנת Traktor Scratch, עם כפתורי הוט קיו ורמיקס לחובבי סקראצ'ים.
Traktor Kontrol D2 (הופסק) - בקר עם דק אחד הדומה לחלק אחד של Traktor Kontrol S8. כולל 8 פדים RGB, רצועת מגע, תצוגת LCD ופקדים לקובצי שמע STEM.
ראו גם

מערבל אותות
מערכת הגברה
אקוולייזר
סינתיסייזר
סקראצ'ינג
הערות שוליים

↑  The Evolution of Traktor, DJ TechTools, ‏2011-02-11 (באנגלית אמריקאית)
↑  Electronic Musician Magazine, MusicRadar
↑  synthhead, Native Instruments Announces Traktor Pro and Traktor Scratch Pro, Synthtopia, ‏2008-10-17 (באנגלית אמריקאית)
↑  Traktor Pro 2 - Officially Announced! (Exclusive Walk Through Video), DJ TechTools, ‏2011-02-10 (באנגלית אמריקאית)
↑  "Digital DJs Have New Ways to 'Spin' Their Tracks". Wired (באנגלית אמריקאית). ISSN 1059-1028. נבדק ב-2021-09-04.
↑  Beatport LINK is Now Available on TRAKTOR PRO 3, Beatportal, ‏2021-05-06 (באנגלית אמריקאית)
↑  Traktor Pro Plus, www.native-instruments.com
טסה פיק-ג'ונס

| --- | --- |
אין תמונה חופשית
 לידה:  9 במאי 1957 (בת 67) האמרסמית', הממלכה המאוחדת 
 מדינה:  הממלכה המאוחדת 
 תקופת הפעילות:  מ-1979 
 מקום לימודים:  בית הספר המרכזי לנאום ודרמה בלונדון 
 בן או בת זוג:  דאגלס הודג' 
 פרופיל ב-IMDb
 
טסה פיק-ג'ונס (באנגלית: Tessa Peake-Jones; נולדה ב-9 במאי 1957) היא שחקנית אנגלייה. היא מוכרת בתפקידה כראקל בסיטקום של ה-BBC "על שוטים ואנשים" שבו השתתפה החל מדצמבר 1988 ועד לסיום הסדרה בשנת 2003.
ביוגרפיה

פיק-ג'ונס נולדה בהאמרסמית', לונדון. למדה בבית הספר "קנמור פארק" ברובע הארו, ובבית הספר "Downer Grammar School". אחר כך למדה בבית הספר למשחק "Central School of Speech and Drama".
פיק-ג'ונס ידועה בעיקר בזכות משחקה בתפקיד ראקל טרנר, חברתו של הדמות הראשית, דרק "דל-בוי" טרוטר, בסדרת הטלוויזיה הפופולרית "על שוטים ואנשים". ב-1999 כיכבה בסדרה "Births, Marriages, and Deaths". הופעות נוספות שלה בטלוויזיה הן בסדרה "גאווה ודעה קדומה" משנת 1980 בתפקיד מרי בנט, ב-"The Demon Headmaster" המבוססת על סדרת ספרי ילדים, "רציחות במידסומר", "חדר מיון", "הולבי סיטי", "The Bill", הסיטקום "Up the Garden Path" וכן ב-"So Haunt Me". ב-1982 השתתפה בעיבוד של ה-BBC לספרה של אייריס מרדוק "הפעמון".
בשנים 2009 ו-2011 הופיעה פיק-ג'ונס בתפקיד סו בונד באופרת הסבון "דוקטורס". ב-2013 השתתפה בספיישל חג המולד של "דוקטור הו" בפרק "זמנו של הדוקטור" וגילמה דמות בשם מרתה.
במרץ 2008 הייתה חלק מצוות השחקנים שהופיעו בדרמה "פופי שייקספיר" של ערוץ 4 הבריטי. הסרט מתרחש בבית חולים פסיכיאטרי, ובתוכנית כיכבו נעמי האריס ואנה מקסוול מרטין.
ביוגרפיה > חיים אישיים

בן הזוג של פיק-ג'ונס היה השחקן דאגלס הודג', ששיחק לצידה בפרק "גיבורים ונבלים" של הסדרה "על שוטים ואנשים". לשנים נולדו שני ילדים, הבת מולי נולדה ב-1991, והבן נולד בשנת 2000. בני הזוג נפרדו בשנת 2013 אחרי 27 שנים יחד.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1979 |  | The Danedyke Mystery | אנג'לה הורטון |  |
| 1980 | גאווה ודעה קדומה | Pride and Prejudice | מרי בנט |  |
| 1982 |  | The Bell | דורה גרינפילד |  |
| 1983 | שני אדונים מוורונה | The Two Gentlemen of Verona | ג'וליה | BBC Television Shakespeare |
| 1985 |  | Charters and Caldicott | ג'ני |  |
| 1987 |  | Quartermaine's Terms | אניטה |  |
| 1987 |  | What the Butler Saw | ג'רלדין ברקלי |  |
| 1988–2003 | על שוטים ואנשים | Only Fools and Horses | ראקל טרנר |  |
| 1989 |  | Anything More Would Be Greedy | ג'ונקוויל ויקרי |  |
| 1990 | חדר מיון | Casualty | אסתר מקולי |  |
| 1990–1993 |  | Up the Garden Path | מריה |  |
| 1992–1994 |  | So Haunt Me | סאלי רוקבי |  |
| 1994 |  | The Good Sex Guide | בתפקיד עצמה |  |
| 1996–1998 |  | The Demon Headmaster | גברת האנטר |  |
| 1997 | קורות טום ג'ונס | The History of Tom Jones, a Foundling | ברידג'ט אולוורת'י | מיני-סדרה |
| 1998 | רציחות במידסומר | Midsomer Murders | שרה לוטון |  |
| 1999 |  | Births, Marriages and Deaths | מולי |  |
| 2001 | העולם האבוד | The Lost World | גברת סמרלי |  |
| 2001 | הולבי סיטי | Holby City | מגי לאתאם |  |
| 2008 |  | Heartbeat | ליידי ג'וסלין |  |
| 2008 |  | Poppy Shakespeare | אחות |  |
| 2009, 2011 | דוקטורס | Doctors | סו בונד |  |
| 2010 | פוארו | Agatha Christie's | ואלרי בלנד | בפרק "The Clocks" |
| 2010 |  | First Night | גברת המונד |  |
| 2011 |  | Marchlands | אוולין בואן | סדרת טלוויזיה |
|  | הולבי סיטי | Holby City | אימדלה קוזינד |  |
| 2013 | דוקטור הו | Doctor Who | מרתה | סדרת טלוויזיה (בפרק "זמנו של הדוקטור") |
| 2014 |  | Grantchester | גברת מגווייר |  |
| 2014 |  | Bonobo | ג'ודית |  |
| 2017 | בלתי נשכח | Unforgotten | שילה | עונה ראשונה |
הערות שוליים

↑  Only Fools And Horses actors Tessa Peake-Jones and Douglas Hodge split up after 27 years together
| --- | --- |
בקרת זהויות :  NLI: 987007434985605171  GND: 173927874  ISNI: 0000 0001 2382 5599  LCCN: no95055874  MusicBrainz: aee50df4-e760-4d1e-b71b-6e6dc390579f  SUDOC: 149261128  VIAF: 172189039   WorldCat (עם VIAF): 172189039
טושיו שירטורי

| --- | --- |

 לידה:  8 ביוני 1887 Mobara, יפן 
 פטירה:  3 ביוני 1949 (בגיל 61) טוקיו, יפן 
 מדינה:  האימפריה היפנית, יפן 
 השכלה:  אוניברסיטת טוקיו  first higher school  Nihon Gakuen middle and high school  Urawa high school 
 מעסיק:  משרד החוץ של יפן 
 תפקיד:  ambassador of Japan to Italy (1938–1940)  חבר בית הנבחרים של יפן 
 מפלגה:  Imperial Rule Assistance Political Association 
 פרסים והוקרה:  אות מסדר כוכב הקוטב 
 
טושיו שירטורי (יפנית: 白鳥 敏夫;‏ 8 ביוני 1887 – 3 ביוני 1949) היה שגריר יפן באיטליה בשנים 1938–1940 ויועצו של שר החוץ היפני, ופושע מלחמה יפני המזוהה עם הנאציזם.
בפוליטיקה

שירטורי שימש כמנהל משרד המידע, הכפוף למשרד החוץ, בין 1929 ל-1933, כשגריר יפן בשוודיה, וכשגריר לא תושב בפינלנד בין 1933 ו-1936. הוא מונה לשגריר יפן באיטליה בין השנים 1938–1940. שירטורי היה חסיד של התפשטות צבאית וחיזוק הברית בין גרמניה הנאצית, איטליה הפשיסטית ויפן על מנת להקל על שליטתם בעולם.
שירטורי נמצא אשם בקשירת קשר למען ביצוע מלחמה תוקפנית בידי בית הדין הבינלאומי הצבאי למזרח הרחוק בחודש נובמבר 1948 ונידון למאסר עולם. שירטורי נפטר בכלא בטוקיו ב-1949, מסרטן גרון.
טלאצ'טלי

טבעת השער של הטלאצ'טלי, במקסיקו
טלאצ'טלי (Tlachtli) הוא משחק הכדור הנחשב לעתיק ביותר בעולם. המשחק הומצא על ידי בני אולמק כמה מאות שנים לפני הספירה, ואומץ בהמשך על ידי תרבויות אינדיאניות נוספות.
המשחק נעשה לחלק חשוב בתרבות ובדת האצטקית ואף הוקם לכבודו מגרש משחקים מיוחד במערכת המקדשים הגדולה בטנוצ'טיטלאן (באזור מקסיקו סיטי של ימינו). ביישובים אצטקיים אחרים נמצאו שרידי מגרשים נוספים.  גם לבני המאיה הייתה גרסה דומה של המשחק.
המגרש היה מעוצב בצורת האות I (אָי, כולל הקווים העליון והתחתון) כאשר אורך הרגל היה 15 מטר, רוחבה 10 מטר וגובה הקירות הצדדיים כ-3 מטר. על כל אחד מן הקירות הייתה ממוקמת טבעת אבן אנכית במחצית הגובה. על השחקנים היה להעביר כדור עשוי גומי דרך אחת הטבעות, מבלי שהכדור יפגע ברצפה.
השחקנים יכלו להכות בכדור רק באמצעות המותניים וחגרו חגורות מיוחדות מעליהן.
לרוב, המשחק היה משוחק בין לוחמים לשבוייהם, כאשר האחרונים היו אלה אשר אמורים לנצח את אויביהם. על פי מספר עדויות, הקבוצה המנצחת הייתה מוקרבת לאלים כפרס, כחלק מטקס הקרבת קורבנות האדם.
טוני לואיס (מוזיקאי)

| --- | --- |

 לידה:  21 בדצמבר 1957 לונדון, הממלכה המאוחדת 
 פטירה:  19 באוקטובר 2020 (בגיל 62) לונדון, הממלכה המאוחדת 
 שם לידה:  טוני לואיס
 מוקד פעילות:  הממלכה המאוחדת 
 תקופת הפעילות:  1984–2020 (כ־36 שנים)
 עיסוק:  מוזיקאי, בסיסט, זמר, פזמונאי
 סוגה:  פופ רוק
 שפה מועדפת:  אנגלית 
 כלי נגינה:  גיטרה בס 
 www.tonylewismusic.com
 
טוני לואיס (באנגלית: Tony Lewis;‏ 21 בדצמבר 1957 – 19 באוקטובר 2020) היה זמר, יוצר, ומוזיקאי בריטי. הוא היה חבר בלהקת "The Outfield", שהתפרסמה בזכות להיטם, "Your Love". לאחר קריירה ארוכה בלהקה, החל לואיס לעבוד כאמן סולו. הוא הוציא את אלבום הסולו הראשון שלו, "Out of the Darkness", באביב 2018 במדיסון רקורדס.
ביוגרפיה

לואיס נולד באיסט אנד של לונדון. הוא גדל בשכונה קשוחה של מעמד הפועלים. המוזיקה שימשה נקודת אור בחייו, ואהבתו למוזיקה החלה מוקדם. הרדיו תמיד פעל בביתו של לואיס, וההשפעות הראשונות שלו היו קלאסיקות של שנות השישים. בגיל 9 שמע לואיס לראשונה את הביטלס, והוא מיד התחבר ללהקת הרוק הבריטית. מאוחר יותר הוא הפך למעריץ גדול של טי רקס, דייוויד בואי, הרולינג סטונס, הקינקס, ולהקות גלאם רוק אחרות משנות השבעים.
בבית הספר התיכון לואיס לקח את אהבתו למוזיקה צעד קדימה, והקים את הלהקה הראשונה שלו עם אלן ג'קמן. לואיס ניגן על גיטרה בס ואלן ניגן על תופים. עם מגבר לגיטרה באורך של כמטר בלבד, לואיס לא היה מסוגל לשיר כשהופיעו מכיוון שלא הצליח להגיע למיקרופון.
כעבור כמה שנים השניים חברו לנגן הגיטרה ג'ון ספינקס והקימו להקת רוק מתקדמת שנקראה "Sirius B".
בראשית שנות ה-80 סצנת הפאנק רוק התפוצצה בלונדון, והמוזיקה המתקדמת של "Sirius B" לא הייתה מבוקשת. הלהקה התפרקה ולואיס יצא בכוחות עצמו. הוא ניגן בלהקות ומועדונים מקומיים שונים ברחבי לונדון, לעיתים קרובות עלה אל המיקרופון כדי לקחת על עצמו שירה.
ביוגרפיה > The Outfield

לואיס הופיע ברחבי לונדון כשג'ון ספינקס נתקל בו שוב. הוא שמע את לואיס שר, וקיבל השראה להחזיר את הלהקה שוב. הם חברו שוב לאלן, והקימו הפעם להקה שכינו "Baseball Boys". הלהקה הופיעה ברחבי בריטניה, וליטשה את צליל ה"פאוור פופ" שהיה סמלם. לאחר שסיירה זמן מה וחידדה את סגנונה, קיבלה הלהקה מוניטין של "מוזיקה אמריקאית". לאחר שביצעו הדגמות באולפן הקלטות מקומי, "אולפני Scarf", קיבלה הלהקה הפסקה כאשר חתמה עם חברת ניהול אמריקאית. המנהל החדש הציע לשנות שם, ל-"The Outfield", ועזר להם לחתום על חוזה תקליטים. "The Outfield" הוציאו את אלבומם הראשון בשנת 1985, "Play Deep".
"Play Deep" הפך לאלבום מולטי-פלטינה והגיע לטופ 10 במצעד האלבומים האמריקני. הסינגל "Your Love" הגיע למקום השישי במצעד הבילבורד. והוא כיום עדיין תופעה עולמית עם מאות מיליוני צפיות וידאו. אתה עדיין יכול לשמוע את השיר באצטדיוני בייסבול וכדורגל ברחבי ארצות הברית. הלהקה הופיעה רבות והוציאה את אלבומה השני, "Bangin", בשנת 1987, ואלבום שלישי, "Voices of Babylon", בשנת 1989. במהלך סוף שנות השמונים המשיכה הלהקה להופיע בהצלחה ברחבי ארצות הברית.
לאחר הוצאת "Voices of Babylon" המתופף אלן ג'קמן נפרד מהלהקה, אך לואיס המשיך לעבוד עם ג'ון ספינקס ומתופפים שונים כדי להמשיך להקליט מוזיקה. "The Outfield" הפיקה אלבומים על בסיס קבוע למדי:
1989: Voices of Babylon
1990: Diamond Days
1992: Rockeye
2004: Anytime Now
2011: Replay
ביוגרפיה > 2014–מותו

בשנת 2014 מת ג'ון ספינקס מסרטן הכבד בגיל 60. לידידותו ושותפותו המוזיקלית של ג'ון הייתה משמעות רבה עבור לואיס, ואובדן חברו היה הרסני. לאחר מותו של משתף הפעולה הוותיק שלו, החליט לואיס לקחת הפסקה מהמוזיקה. בשנה הראשונה, לואיס אפילו לא רצה להאזין למוזיקה או לנגן בגיטרה. אשתו קרול עודדה אותו להתחיל להקליט ולחזור למה שהוא באמת אוהב לעשות. לדבריו המוזיקה תמיד הייתה חלק מחייו, וזה המקום אליו ניגש. לואיס חזר לשורשי הסולו שלו, חזר על רעיונות הליריקה המוקדמים שלו מתנגן עם שלל רצועות גיבוי. בסופו של דבר הוא חבר לאשתו קרול, לה, טען, יש כישרון לכתיבת מילים.
לואיס וקרול שיתפו פעולה בגוף עבודה חדש, שלקח על עצמו את רוחה של "The Outfield" תוך שהוא נותן לסגנונו של לואיס עצמו לזרוח. באוקטובר 2017, בעזרתו ותמיכתו של רנדי סאד מפרוטוקול בידור (שהיה מקדם רדיו עבור The Outfield 2004–2011), הוצג לואיס בפני טאנר הנדון והוחתם בחברת התקליטים של הנדון מדיסון רקורדס. אלבום חדש יצא במהרה, "Out of the Darkness", והציג את סינגל הבכורה "Into the Light". שנכנס למצעד הבילבורד. באלבום החדש ניגן לואיס על כל הכלים, ובנוסף שימש גם כמפיק וכמקליט.
נפטר ב-19 באוקטובר 2020.